**Приложение № 2 към чл. 6 от Наредбата за ОВОС**

(Изм. - ДВ, бр. 3 от 2006 г., изм. и доп. - ДВ, бр. 3 от 2011 г., изм. и доп. - ДВ, бр. 12 от 2016 г., в сила от 12.02.2016 г., изм. - ДВ, бр. 3 от 2018 г., изм. - ДВ, бр. 31 от 2019 г., в сила от 12.04.2019 г.)

**Информация за преценяване на необходимостта от ОВОС**

**I. Информация за контакт с възложителя:**

1. Име, постоянен адрес, търговско наименование и седалище.

"ВЪЗХОД ИМПЕКС БГ"ЕООД, ЕИК 205417131

**II. Резюме на инвестиционното предложение:**

1. Характеристики на инвестиционното предложение:

а) размер, засегната площ, параметри, мащабност, обем, производителност, обхват, оформление на инвестиционното предложение в неговата цялост;

Инвестиционното предложение е ново и предвижда „Изграждане на складова база и магазин, включително сондажен кладенец”.

Новата СКЛАДОВА БАЗА И МАГАЗИН е проектирана изцяло в зоната очертана от ограничителните линии на застройка по ПУП. Обектът е с габаритни размери 26.12 метра ширина и 84.34 метра дължина.

По желание на Възложителя ВЪЗХОД ИМПЕКС БГ ЕООД сградата е проектирана с метална носеща конструкция – колони, греди и столици.

По задание на Възложителя и от противопожарни изисквания сградата е разделена на пет помещения с вътрешни преградни стени от KNAUF с дебелина 12 см и пожароустойчивост 120 минути.

 Обособяват се следните помещения:

* Магазин за Мебели със светла площ 463.25 кв.м;
* Склад стъкло и керамика със светла площ 458.83 кв.м;
* Склад санитарна керамика със светла площ 458.83 кв.м;
* Склад санитарна керамика със светла площ 458.83 кв.м;
* Склад метални заготовки със светла площ 263.45 кв.м;

Фасадите са решени с вертикално разположени панели. На североизточната фасада в зоната на залата на Магазина за мебели е предвидена окачена фасада. Проектирана е П-образна рамка от композитен материал - два цвята около входа на магазина за мебели.

На северозападната, югоизточната и югозападната фасади са проектирани фасадни прозорци. Дограмата е предвидена алуминиева.

В североизточната част на имота е предвиден паркинг за шест автомобила перпендикулярно разположени на регулационната линия.

За нуждите на бъдеща Складова база и магазин в землището на град Куклен, община Куклен, област Пловдив е проектиран един тръбен кладенец, с дълбочина 30.0 m

филтърната част на проектния тръбен кладенец ще бъде заложена в кватернерния водоносен хоризонт, който е част от подземно водно тяло BG3G000000Q013 „Порови води в Кватернер - Горнотракийска низина”.

б) взаимовръзка и кумулиране с други съществуващи и/или одобрени инвестиционни предложения – няма;

в) използване на природни ресурси по време на строителството и експлоатацията на земните недра, почвите, водите и на биологичното разнообразие;

По време на извършване на сондажните работи, инвестиционното предложение не включва използване, съхранение, транспорт, производство и работа с материали, които могат да бъдат опасни за околната среда и здравето на хората.

Електрическото захранване на обекта ще се осъществи от електроразпределителната мрежа на EVN. ел енергия до 50 кW.

г) генериране на отпадъци - видове, количества и начин на третиране, и отпадъчни води;

Строителни отпадъци, формирани по време на строителството на обекта, ще се извозват до депо за строителни отпадъци, посочено от община Куклен.

Битовите отпадъци ще се съхраняват в контейнери и ще се предават ежедневно на фирма, притежаваща документи съгласно ЗУО.

При строителството и реализацията, както и при експлоатацията на обекта, не се очаква замърсяване на прилежащи терени вътре и извън границата на имота. Площадката ще бъде оградена, обозначена и няма да бъде източник на значими емисии във въздуха и водите.

При реализацията на инвестиционното предложение не се очаква замърсяване или дискомфорт на компонентите на околната среда.

Шламът, получен при сондирането ще се събира в утайна яма. След приключване на сондирането терена на сондажната площадка ще бъде рекултивиран.

При експлоатацията на кладенеца няма да се формират отпадъци.

Отпадните води ще се заустват във водоплътна яма.

д) замърсяване и вредно въздействие; дискомфорт на околната среда;

Предвиденото инвестиционно предложение не предполага замърсяване на почвите, водите и атмосферния въздух в района при строителството на складовата база и магазин, изпълнението на кладенеца и по време на експлоатацията му. Не се предвижда използване на горивни процеси по време на сондажните работи. Прогнозната оценка за очакваното емисионно натоварване на атмосферния въздух в района на проектния кладенец при изпълнението му ще бъде незначително, локално, временно и ще засегне предимно работната площадка. Не се предвижда отделяне на емисии на замърсители или опасни, токсични или вредни вещества в атмосферния въздух в района. От реализирането на инвестиционното намерение /строителство, експлоатация/ не се очакват вредни физични фактори – вибрации, светлинни, топлинни, електромагнитни и йонизиращи лъчения, с изключение на шум, който ще бъде под 50dB ( наредба 6/26.062006 на МЗ и МОСВ).

е) риск от големи аварии и/или бедствия, които са свързани с инвестиционното предложение;

Политиката на "ВЪЗХОД ИМПЕКС БГ"ЕООД, при избор на изпълнител за реализация на проекта, е да изисква добра организация и използване на най-съвременни методи в процеса на изпълнение на строителството и водоизточника, които трябва да гарантират недопускане на инциденти – отрицателно въздействие върху околната среда, включително на площадката и прилежащите й територии.

ж) рисковете за човешкото здраве поради неблагоприятно въздействие върху факторите на жизнената среда по смисъла на § 1, т. 12 от допълнителните разпоредби на Закона за здравето.

Реализирането на инвестиционното предложение няма да окаже отрицателно въздействие върху здравето на населението в района. По време на изпълнението на кладенеца, здравният риск на работещите се формира от наличните вредни фактори на работната среда /шум, вибрации, прах/. Определените въздействия са ограничени в периода на изпълнение на кладенеца.

При експлоатацията на кладенеца не се очаква промяна в качеството на атмосферния въздух, т.е. няма да се отделят вредности от работата му.

2. Местоположение на площадката, включително необходима площ за временни дейности по време на строителството.

Складовата база, магазинът и тръбният кладенец са проектирани вПИ 40467.1.1530 по КККР на гр.Куклен, община Куклен, област Пловдив

Географските координати на тръбния кладенец в система WGS – 84 са:

N 42° 04' 11.918" E 24° 48' 40.868".

3. Описание на основните процеси (по проспектни данни), капацитет, включително на съоръженията, в които се очаква да са налични опасни вещества от приложение № 3 към ЗООС.

От дейностите по изграждане на складовата база и магазин не се очакват емисии на вредни вещества във въздуха и подземните води.

Не се очакват вещества, които да бъдат опасни и да са в контакт с подземните води.

Инвестиционното предложение не включва използване, съхранение, транспорт, производство и работа с материали, които могат да бъдат опасни за околната среда и здравето на хората.

След построяването на складовата база и магазин отпадните води ще се заустват във водоплътна яма.

4. Схема на нова или промяна на съществуваща пътна инфраструктура.

Не се предвижда изграждане на нова пътна инфраструктура във връзка с реализацията на ИП, тъй като достъпът до обекта ще се осъществява посредством вече съществуваща пътна връзка.

5. Програма за дейностите, включително за строителство, експлоатация и фазите на закриване, възстановяване и последващо използване.

складовата база и магазина ще бъде построена след издаване на разрешение за строеж.

Предвижда се поставяне на сглобяема метална конструкция върху бетонова настилка.

Проектираво е носкоетажно застрояване с кота корниз до 10 метра, изградена от метална конструкция и термопанели.

Тръбният кладенец ще бъде изпълнен след издаване, от директора на БД ИБР, на разрешително за водовземане от подземни води, чрез нови водовземни съоръжения, съгласно изискванията на Закона за водите. Изпълнението ще се осъществи за период до 5 дни.

След изпълнение на тръбния кладенец ще бъде направено ерлифтно почистване, с продължителност 1 мсм. Целта е пълното почистване на кладенеца от механични утайки до пълното избистряне на подземните води.

 За определяне филтрационните характеристики на водоносния хоризонт за частта от подземното водно тяло и качеството на подземните води по Наредба 1 е необходимо да се проведе опитно водочерпене с продължителност 24 часа.

Ще се проведат също така опитно-филтрационните изследвания, както следва:

* + с предвидения средноденонощен дебит - с продължителност 24 часа, с проследяване възстановяването на водото ниво;
	+ с предвидения максимален дебит, с продължителност 24 часа – времето, за което е възможно помпата да работи непрекъснато, след приключване, на което ще се наблюдава възстановяването на водното ниво.

За определяне хидравличната ефективност на кладенеца ще се проведат хидравлични тестове на три степени по отношение на дебита и продължителност на всяка степен не по-малка от 1 час.

Водата, черпена при провеждане на опитно – филтрационните работи, ще се отвежда от площадката до отводнителния канал, минаващ източно от площадката.

6. Предлагани методи за строителство.

По желание на Възложителя ВЪЗХОД ИМПЕКС БГ ЕООД сградата е проектирана с метална носеща конструкция – колони, греди и столици.

Носещата конструкция на складовата сграда е стоманена с габаритни размери в план 26000/84210 cm и се състои от колони, греди, столици и различни видове хоризонтални и вертикални връзки. Покривното и стенното покрития са от термопанели с дебелина съответно 12 и 10 см.

Опорните плочи и ребрата се заваряват към гредите и колоните с непрекъснат заваръчен шев. Всички заваръчни шевове се изпълняват с минимален катет на шева 1.2 t на по тънкия от съединяваните елементи. Всички заваръчни шевове да бъдат проконтролирани чрез външен оглед и измерване на катетите съгласно чл.59 и чл.64 от раздел "Стоманени конструкции" на ПИПСМР.

Фундирането е решено чрез единични стоманобетонови фундаменти с размери 200/250(200/200) cm и височина 60 cm , свързани със стоманобетонови рандбалки по външния контур на обекта с размери 25/80cm.

Сондирането на проектния тръбен кладенец ще се извърши със сондажна апаратура УРБ-3А3 - роторно, с права циркулация на промивната течност.

7. Доказване на необходимостта от инвестиционното предложение.

Тъй като в района няма изградена водопроводна мрежа на ВиК е необходимо изпълнение на собствен водоизточник.

Изпълнението на сондажния кладенец е необходимо, тъй като чрез него ще се осигурят водни количества за противопожарни нужди на за оросяване на зелени площи и измиване на помещения.

8. План, карти и снимки, показващи границите на инвестиционното предложение, даващи информация за физическите, природните и антропогенните характеристики, както и за разположените в близост елементи от Националната екологична мрежа и най-близко разположените обекти, подлежащи на здравна защита, и отстоянията до тях.

инвестиционното предложение ще се реализира непосредствено западно от Асеновградско шосе, на около 5.0 km югоизточно от регулацията на град Пловдив, непосредствено северно от „Агрия“ АД.

9. Съществуващо земеползване по границите на площадката или трасето на инвестиционното предложение.

Имотът, в който ще се изпълни ИП, има осигурен пряк излаз на асфалтов път.

При изпълнението на ИП няма да бъдат засегнати съседни имоти.

10. Чувствителни територии, в т.ч. чувствителни зони, уязвими зони, защитени зони, санитарно-охранителни зони около водоизточниците и съоръженията за питейно-битово водоснабдяване и около водоизточниците на минерални води, използвани за лечебни, профилактични, питейни и хигиенни нужди и др.; Национална екологична мрежа.

Най-близко разположената защитена зона от Европейската екологична мрежа „НАТУРА 2000” до територията, на която ще се реализира инвестиционното предложение е защитена зона BG 0000194 „Река Чая”.

Имотът, предмет на ИП, не попада в границите на защитени територии по смисъла на чл.5 от Закона за защитените територии.

11. Други дейности, свързани с инвестиционното предложение (например добив на строителни материали, нов водопровод, добив или пренасяне на енергия, жилищно строителство).

Питейното водоснабдяване на 5-6 работещи в бъдещите Складова база и магазин ще се осъществява с диспенсъри за вода.

Отпадните води от измиването на помещенията и битовите отпадни води ще се заустват във водоплътна яма.

Електрическото захранване ще се осъществява от електроразпределителната мрежа на EVN.

12. Необходимост от други разрешителни, свързани с инвестиционното предложение.

Нормативно се налага разрешение за строеж на складова база и магазин и разрешително за водовземане от подземни води, чрез нови водовземни съоръжения, от директора на БДИБР.

**III. Местоположение на инвестиционното предложение, което може да окаже отрицателно въздействие върху нестабилните екологични характеристики на географските райони, поради което тези характеристики трябва да се вземат под внимание, и по-конкретно:**

1. съществуващо и одобрено земеползване - няма;

2. мочурища, крайречни области, речни устия – няма;

3. крайбрежни зони и морска околна среда - няма;

4. планински и горски райони - няма;

5. защитени със закон територии

Имотът, предмет на ИП, не попада в границите на защитени територии по смисъла на чл.5 от Закона за защитените територии.

Най-близко разположената защитена зона от Европейската екологична мрежа „НАТУРА 2000” до територията, на която ще се реализира инвестиционното предложение е защитена зона BG 0000194 „Река Чая”.

6. засегнати елементи от Националната екологична мрежа

Имотът, предмет на ИП, не попада в границите на защитени територии по смисъла на чл.5 от Закона за защитените територии.

7. ландшафт и обекти с историческа, културна или археологическа стойност - няма;

8. територии и/или зони и обекти със специфичен санитарен статут или подлежащи на здравна защита - няма.

**IV. Тип и характеристики на потенциалното въздействие върху околната среда, като се вземат предвид вероятните значителни последици за околната среда вследствие на реализацията на инвестиционното предложение:**

Реализирането на инвестиционното предложение няма да окаже отрицателно въздействие върху здравето на населението в района. По време на строителството на складова база и магазин и изпълнението на кладенеца, здравният риск на работещите се формира от наличните вредни фактори на работната среда /шум, вибрации, прах/.

При експлоатацията на кладенеца не се очаква промяна в качеството на атмосферния въздух, т.е. няма да се отделят вредности от работата му.

Инвестиционното предложение не крие рискове от замърсяване на почвите или водите, вследствие на изпускане на замърсители върху земната повърхност при изпълнение на кладенеца.

Характерът на инвестиционното предложение не е свързан с промяна на вида, състава и характера на земните недра и ландшафта.

Очакваното въздействие: краткотрайно по време на изпълнението, непряко по време на експлоатацията.

Не се очакват негативни въздействия върху компонентите на околната среда.

Предвиденото инвестиционно предложение не предполага замърсяване на почвите, водите и атмосферния въздух в района, както по време на строителството и изпълнението на кладенеца, така и по време на експлоатацията му. Не се предвижда използване на горивни процеси по време на сондажните работи. Прогнозната оценка за очакваното емисионно натоварване на атмосферния въздух в района на проектния кладенец при изпълнението му ще бъде незначително, локално, временно и ще засегне предимно работната площадка. Не се предвижда отделяне на емисии на замърсители или опасни, токсични или вредни вещества в атмосферния въздух в района. От реализирането на инвестиционното намерение /строителство, експлоатация/ не се очакват вредни физични фактори – вибрации, светлинни, топлинни, електромагнитни и йонизиращи лъчения, с изключение на шум, който ще бъде под 50dB ( наредба 6/26.062006 на МЗ и МОСВ).

1. Въздействие върху населението и човешкото здраве, материалните активи, културното наследство, въздуха, водата, почвата, земните недра, ландшафта, климата, биологичното разнообразие и неговите елементи и защитените територии.

Очакваното въздействие може да се оцени като с малък териториален обхват – на територията на имота по време на строителството и изпълнение на сондажните работи.

2. Въздействие върху елементи от Националната екологична мрежа, включително на разположените в близост до инвестиционното предложение – не се очаква.

3. Очакваните последици, произтичащи от уязвимостта на инвестиционното предложение от риск от големи аварии и/или бедствия - не се очакват.

4. Вид и естество на въздействието (пряко, непряко, вторично, кумулативно, краткотрайно, средно- и дълготрайно, постоянно и временно, положително и отрицателно).

ИП ще се реализира, след издаване на разрешение за строеж на складова база и магазин и разрешително за водовземане от подземни води, чрез нови водовземни съоръжения, съгласно Закона за водите.

Очакваното въздействие ще бъде:

Краткотрайно по време на строителството на складовата база и магазин - до една година.

Краткотрайно по време на изпълнението на тръбния кладенец и опитно-филтрационните работи – до 10 /десет / дни;

Не се очакват негативни въздействия върху компонентите на околната среда.

5. Степен и пространствен обхват на въздействието - географски район; засегнато население; населени места (наименование, вид - град, село, курортно селище, брой на населението, което е вероятно да бъде засегнато, и др.)

ИП ще се реализира в имот, разположен на около 1400 m югозападно от най-близкото населено място – с.Крумово.

6. Вероятност, интензивност, комплексност на въздействието.

При изпълнение на ИП няма да има отрицателно въздействие върху хора.

7. Очакваното настъпване, продължителността, честотата и обратимостта на въздействието.

Не се очаква настъпване на отрицателно въздействие.

8. Комбинирането с въздействия на други съществуващи и/или одобрени инвестиционни предложения. - Не се очаква.

9. Възможността за ефективно намаляване на въздействията. - Не се очаква настъпване на отрицателно въздействие.

10. Трансграничен характер на въздействието.

Предвид географското разположение на имота, в който ще се реализира ИП не се предполага трансграничен характер на въздействията.

11. Мерки, които е необходимо да се включат в инвестиционното предложение, свързани с избягване, предотвратяване, намаляване или компенсиране на предполагаемите значителни отрицателни въздействия върху околната среда и човешкото здраве.

Не се очакват отрицателни въздействия върху околната среда и човешкото здраве при изпълнение на инвестиционното предложение „Изграждане на складова база и магазин, включително сондажен кладенец”.

**V. Обществен интерес към инвестиционното предложение.**

Общественият интерес е свързан с използване на подземни води, формирани в алувиални седименти, за противопожарни нужди, за оросяване на зелени площи и измиване на помещения на бъдещите складова база и магазин.